Kalender
Alatskivi lossis, Eduard Tubina muuseumis ja lossipargis toimuvad sündmused läbi aasta.
- Juuli, 08
- 17:00 Eksootilised tantsud
- 20:00 Kontsert Armastuslaulud
Südasuvise õhtu muudavad romantiliseks tundeline laulja Hedvig Hanson ja särav kitarrist Andre Maaker, kes esitavad armastuslaule maailma kaunimates keeltes.
See on järg Hedvigi ja Andre 2009. ja 2010. aasta suvel toimunud "Armastuslaulude" kontserditele. Kui eelmised korrad on olnud läbivalt eestikeelsed kavad, siis seekord on rõhk just erinevatel keeltel ja nende kaunitel kõladel. Nii laulab Hedvig seekord lisaks eesti keelele ka inglise, prantsuse, vene, portugali, hispaania ja sõnadeta keeles. Teemaks ikka armastus. Võõrad keeled toovad muusikasse ka eksootilisemaid rütme ja värve.
Piletid hinnaga 10€ ja 11€ müügil Piletilevis. Enne kontserti kohapeal piletihinnaks 13€ ja 12€. Soodustus kehtib õpilastele, üliõpilastele ja lastele.
Kontserdile tulles võta aega ja naudi Lossi Restorani toitude maitseid ning soovi korral veeda öö lossi uhiuutes sviitides!